SASKAŅOTS

# Daugavpils pilsētas pašvaldības

# Attīstības departamenta vadītāja

# \_\_\_\_\_\_\_\_\_\_\_\_\_\_ D.Krīviņa

# Daugavpilī, 2022. gada \_\_\_. martā

**ZIŅOJUMS**

par uzaicinājumu pretendentiem piedalīties cenu aptaujā par līguma piešķiršanas tiesībām

**„Mežciema ārstnieciskās ūdens procedūru dziedinātavas teritorijas dendroloģiskā izpēte”**

***Identifikācijas numurs AD 2022/11***

## **Pasūtītājs:**

|  |  |  |
| --- | --- | --- |
| **Pasūtītāja nosaukums** | Daugavpils pilsētas pašvaldība | |
| Adrese | **Krišjāņa Valdemāra ielā 1**, Daugavpils, LV-5401 | |
| Reģistrācijas numurs | **90000077325** | |
| Kontaktpersona | Daugavpils pilsētas pašvaldības Attīstības departamenta Projektu nodaļas vecākais eksperts projektu jautājumos Artjoms Mahļins, tālr. 654 04222,  e-pasts: artjoms.mahlins@daugavpils.lv | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

## **Zemsliekšņa iepirkuma nepieciešamības apzināšanās datums:** 2022. gada 17. februāris

## **Zemsliekšņa iepirkuma mērķis:** veikt bijušās sanatorijas “Mežciems” vēsturiskās teritorijas dendroloģisko (koku) inventarizāciju ar koku numurēšanu un novērtēšanu teritorijas revitalizācijas tehniskā projekta izstrādei.

## **Līguma izpildes termiņš:** trīs mēneši no līguma noslēgšanas.

## **Veicamo būvdarbu, preču piegādes vai pakalpojuma uzskaitījums (apjomi):** ir noteikts tehniskajā specifikācijā (1. pielikums).

## **Paredzamā kopējā līgumcena:** līdz 9917,36 EUR bez PVN.

1. **Piedāvājuma izvēles kritērijs:** piedāvājums ar viszemāko cenu, kas atbilst cenu aptaujas prasībām.

## **Pretendents iesniedz piedāvājumu:** tehniskais un finanšu piedāvājums atbilstoši cenu aptaujas 2.pielikumam.

## **Informācija par rezultātiem:** tiks publicēta pasūtītāja tīmekļa vietnē [www.daugavpils.lv](http://www.daugavpils.lv).

1. **Piedāvājums iesniedzams:** līdz 2022. gada 18. martam plkst. 12:00 Daugavpils pilsētas pašvaldības ēkā Krišjāņa Valdemāra ielā 13, 2. stāvā, 203. kab., Daugavpilī, LV-5401 vai elektroniski: artjoms.mahlins@daugavpils.lv
2. **Izpēte tiek veikta Līguma par valsts budžeta mērķdotācijas piešķiršanu Daugavpils valstspilsētas pašvaldībai ietvaros, kuru 2022. gada 7. martā noslēdza Daugavpils valstspilsētas pašvaldība un Labklājības ministrija (pašvaldības reģ. Nr. 1.2.-10.1/47, ministrijas reģ. Nr. LM2022/24-1-06/21e).**

# 1. pielikums

**Tehniskā specifikācija**

**CENU APTAUJAI**

**Identifikācijas Nr. AD 2022/11**

**“Mežciema ārstnieciskās ūdens procedūru dziedinātavas teritorijas dendroloģiskā izpēte”**

1. **Pamatojums:**

Mežciema ārstnieciskās ūdens procedūru dziedinātavas teritorijas dendroloģiskā izpēte veicama,pamatojoties uz Darba grupas bijušās sanatorijas “Mežciems” degradētās teritorijas revitalizācijai un šī objekta iesaistei Daugavpils valstspilsētas pašvaldības attīstības apritē nākotnē, kura izveidota saskaņā ar Daugavpils domes priekšsēdētāja 2021. gada 3. decembra rīkojumu Nr. 241, 2022. gada 7. marta sēdes lēmumu.

1. **Uzdevums:** 
   1. Veikt dendroloģisko inventarizāciju ar koku numurēšanu Mežciema bijušās sanatorijas parka robežās zemes gabalā ar kadastra apzīmējumu Nr. 0500 039 2601, Daugavas ielā 131, Daugavpilī.
   2. Koku numerāciju dabā jāveic ar speciāliem plastmasas numuriem, piestiprinātiem ar cinkotām naglām ~ 2.5 m augstumā.
   3. Katram kokam piešķirtais numurs, vainaga projekcija, atrašanās vieta, aizsardzības zona, fiziskā un kopējā stāvokļa novērtējums, papildu vērtības jāattēlo plānā; koku stāvoklis, novērtējums, rekomendācijas jāapraksta tabulu veidā un paskaidrojuma rakstā.
   4. Koku fiziskā stāvokļa, kopšanas un saglabāšanas pasākumu novērtēšana Mežciema ārstnieciskās ūdens procedūru dziedinātavas teritorijā.
2. **Darba apjoms:**

|  |  |  |
| --- | --- | --- |
| **Darbu nosaukums** | **Mērvienība** | **Daudzums** |
| Inventarizēti koki | gab. | ~ 1500 |

**4. Darba izpildes termiņš:**

|  |  |
| --- | --- |
| **Darba nosaukums** | **Izpildes laiks** |
| Mežciema ārstnieciskās ūdens procedūru dziedinātavas teritorijas dendroloģiskā izpēte | 3 mēneši no līguma noslēgšanas |

**5. Darba izpildē iesaistītais personāls:**

Darbā tiek iesaistīts personāls, kas atbildīgs par visu tehniskajā specifikācijā noteikto prasību savlaicīgu un kvalitatīvu izpildi.

**6. Darba izpildei izvirzītās prasības:**

6.1. Kokaugu inventarizācija jāveic vismaz 1 (vienam) sertificētam dabas ekspertam, dendrologam vai arboristam (kokkopim) ar pieredzi vismaz 1 dendroloģiskās inventarizācijas veikšanā kultūrvēsturiskajā objektā pēdējo 5 gadu laikā (2017., 2018., 2019., 2020., 2021. un 2022. gads līdz iepirkuma izsludināšanai) ar izpētīto koku kopējo skaitu vismaz 200 gab. Jāiesniedz informācija un dokumentu kopijas, kas apliecina piesaistītā speciālista pieredzi un kvalifikāciju (profesionālo kompetenci apliecinošā dokumenta kopija, piemēram, Eiropas arboristu padomes izsniegtā sertifikāta kopija vai līdzvērtīga dokumenta kopija). Kultūrvēsturiskais objekts ir objekts, kuram piešķirts kultūras mantojuma objekta statuss un aizsardzības numurs (vai līdzvērtīgs statuss ārzemēs) vai tas atrodas tāda kultūras mantojuma objekta teritorijā.

6.2. Ievērot pasūtītāja noteiktos darbu izpildes termiņus.

6.3. Nodrošināt līgumā noteikto saistību pilnīgu un savlaicīgu izpildi.

6.4. Izvērtējot vidi, kurā koks atrodas, sniegt kopējus secinājumus par vidi un tur sastopamajiem taksoniem, faktoriem, kas ietekmē izvērtējamo koku stāvokli, iespējamajiem draudiem u.c. informāciju, kas saistīta ar esošās situācijas izvērtējumu, rekomendācijas par veicamajiem pasākumiem, atkarībā no koka stāvokļa, vērtības (ainaviskās, dendroloģiskās u.c.), potenciāla, vitalitātes rādītājiem u.c.

6.5. Izpētīt, vai izpētes teritorijā ir konstatējami īpaši aizsargājamie koki, saskaņā ar Ministru kabineta noteikumu Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” kritērijiem.

6.6. Novērtējami visi koki dabā zemesgabala robežās. Koki, kuru diametrs pārsniedz 20 cm pie sakņu kakla, numurējami dabā pēc vienotas sistēmas – piestiprinot pie koka ilgnoturīgu numuru ziemeļu pusē. Jāsniedz vidējais koku stāvokļa novērtējums.

6.7. Tabulas veidā jānorāda nepieciešamie koku kopšanas pasākumi, koku kopšanas prioritātes un kopšanas darbu apjomi u.c. saistīta informācija, lai nākotnē varētu veikt kvalitatīvus koku kopšanas, saglabāšanas pasākumus.

6.8. Jāizveido šādas tabulas:

6.8.1. Koku novērtējuma tabula, kurā ir detalizēts katra koka stāvokļa un kopšanas pasākumu apraksts ar foto attēlu uz kura redzams koks pilnā apjomā un ja nepieciešams papildus foto ar raksturīgākajām iezīmēm, attēlā jābūt redzamam kokam piešķirtais kārtas numurs.

6.8.2. Koku vērtēšanas kritēriju un apzīmējumu tabulas. Koku kopšanas pasākumu veikšanas prioritātes, vecumposma un vitalitātes vērtējuma kritēriji, koka fiziskā stāvokļa novērtējums, u.c.

6.8.3. Citas tabulas un dokumenta sadaļas pēc nepieciešamības.

6.9. Piezīmes par koku kopšanas darbu izpildi un darbu izpildei nepieciešamajiem speciālistiem.

6.10. Dokuments ir jānoformē A4 formātā, rasējumi vai plāni A3 formātā, jāiesniedz pasūtītājam divi eksemplāri papīra veidā un vienā eksemplārā elektroniskā formātā, ierakstīts datnesī vai atsūtīts elektroniski.

**7. Finanšu piedāvājuma izstrādāšana:**

7.1. Finanšu piedāvājumā jānorāda kopējās izmaksas par darba uzdevumā noteikto darbu izpildi par visu paredzamo darbu apjomu, iekļaujot transporta un visas citas ar izpēti saistītās izmaksas.

**8. Izpildīto darbu pieņemšana:**

Pēc tehniskajā specifikācijā noteikto darbu pabeigšanas tiek sastādīts nodošanas-pieņemšanas akts, kurā tiek norādīts faktiski paveikto darbu apjoms. Abpusēji parakstīts nodošanas-pieņemšanas akts ir pamats izpildīto darbu pieņemšanai, rēķina izrakstīšanai un samaksas veikšanai.

**Sagatavoja:**

Daugavpils pilsētas pašvaldības

Attīstības departamenta

Projektu nodaļas vecākais eksperts projektu jautājumos

Artjoms Mahļins

2022. gada 9. martā

2. pielikums

**TEHNISKAIS UN FINANŠU PIEDĀVĀJUMS**

**CENU APTAUJAI**

**Identifikācijas Nr. AD 2022/11**

**“Mežciema ārstnieciskās ūdens procedūru dziedinātavas teritorijas dendroloģiskā izpēte”**

Pretendents (*pretendenta nosaukums*), reģ. Nr. (*reģistrācijas numurs*), (*adrese*), tā (*personas, kas paraksta, pilnvarojums, amats, vārds, uzvārds*) personā, iesniedz savu tehnisko un finanšu piedāvājumu cenu aptaujai „Mežciema ārstnieciskās ūdens procedūru dziedinātavas teritorijas dendroloģiskā izpēte”, identifikācijas Nr. AD 2022/11:

**Pretendenta FINANŠU PIEDĀVĀJUMS atbilstoši Pasūtītāja Tehniskajai specifikācijai:**

|  |  |  |
| --- | --- | --- |
| **Nr.**  **p.k.** | **Pasūtītie pakalpojumi:** | **Summa, EUR bez PVN** |
| 1. | Mežciema ārstnieciskās ūdens procedūru dziedinātavas teritorijas zemes gabalā ar kadastra apzīmējumu Nr. 0500 039 2601, Daugavas ielā 131, Daugavpilī, dendroloģiskā izpēte |  |
| PVN\_\_\_\_%, EUR: | |  |
| **Piedāvājuma summa kopā ar PVN, EUR:** | |  |

Piedāvātā cena vārdiem: *(ierakstīt piedāvājuma cenu EUR bez pievienotās vērtības nodokļa (PVN))*

**Pretendenta TEHNISKAIS PIEDĀVĀJUMS atbilstoši Pasūtītāja Tehniskajai specifikācijai:**

Piedāvāto speciālistu vārds, uzvārds, sertifikāta Nr., sertifikācijas iestāde, piešķirtā specialitāte:

(Piedāvāto speciālistu kompetenci apliecinošā sertifikāta vai līdzvērtīga dokumenta kopija pielikumā).

Izpildītāja vai speciālista pieredzes apraksts:

*1. ierakstīt vismaz 1 objekta nosaukumu, kuram veikta dendroloģiskā inventarizācija pēdējo 5 gadu laikā (2017., 2018., 2019., 2020., 2021. un 2022. gads līdz iepirkuma izsludināšanai) ar izpētīto koku kopējo skaitu vismaz 200 gab. un kuram ir kultūras mantojuma objekta statuss vai tas atrodas kultūras mantojuma objekta teritorijā;*

*2. norādīt kultūrvēsturiskā mantojuma objekta nosaukumu, adresi, aizsardzības numuru (ja piešķirts), pasūtītāja nosaukumu un kontaktinformāciju*

Apliecinām, ka:

– spējam nodrošināt pakalpojuma izpildi atbilstoši tehniskās specifikācijas prasībām un mums ir pieredze līdzīgu pakalpojumu sniegšanā,

– nav tādu apstākļu, kuri liegtu mums piedalīties cenu aptaujā un pildīt tehniskajā specifikācijā norādītās prasības;

* šajā finanšu piedāvājumā ir iekļautas visas tiešās un netiešās izmaksas, kas saistītas ar pakalpojuma sniegšanu atbilstoši tehniskās specifikācijas nosacījumiem.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |

\* *Pretendenta vai tā pilnvarotās personas vārds, uzvārds*

**INFORMĀCIJA PAR PRETENDENTU**

Pretendenta nosaukums:

Reģistrācijas Nr. \_\_\_\_\_\_\_\_\_\_,

Nodokļu maksātāja reģistrācijas Nr. \_\_\_\_\_\_\_\_\_\_\_\_\_\_\_

Juridiskā adrese:

Bankas rekvizīti:

Kontaktpersonas vārds, uzvārds:

Tālrunis: Fakss:

E-pasta adrese: Tīmekļa vietnes adrese:

Datums \_\_\_\_\_\_\_\_\_**\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_ / /**

Pretendenta paraksttiesīgās personas paraksts, tā atšifrējums, zīmogs (ja ir)